Olena Bilosjuk

**Olena Mihajlivna Bilosjuk**, () rođena 9. januara 1987. u Legnici, Donjošlesko vojvodstvo u Poljskoj, kao Olena Mihajlivna Pidhrušna () nekadašnja je ukrajinska biatlonka, olimpijska pobjednica, svjetska prvakinja i osvajačica dviju srebrnih i triju bronzanih medalja na Svjetskim prvenstvima u biatlonu.

## Karijera 
### Olimpijske igre 
180px|mini|lijevo|Poštanska marka Ukrajine, tiskana povodom osvajanje zlatne medalje u štafeti na ZOI 2014.
Olena Bilosjuk je nastupila na trima Olimpijskim igrama i to na: Zimskim olimpijskim igrama 2010, Zimskim olimpijskim igrama 2014. i Zimskim olimpijskim igrama 2022. U pojedinačnoj konkurenciji najbolji joj je rezultat sedmo mjesto na ZOI 2014. u utrci masovnog starta, kada je bez promašaja i zaostatkom od 1:11.5&nbsp;min bila sporija od pobjednice Bjeloruskinje Darije Domračeve. U ekipnim disciplinama najbolji joj je rezultat osvojena zlatna medalja na istim igrama u štafeti s Vitom, Valentinom Semerenko i Julijom Džimom, kada su za 26.4&nbsp;s bili brži, od kasnije, zbog dopinga diskvalifikovane ruske štafete u sastavu: Jana Romanova, Olga Zajceva, Ekaterina Šumilova i Olga Viljuhina. Na Zimskim olimpijskim igrama 2018. bila je nosilac zastave na otvaranju, a na Zimskim olimpijskim igrama 2022. na svečanom zatvaranju Igara.

### Svjetska prvenstva 
Nastupila je na devet Svjetskih prvenstava od SP 2009. do SP 2023. Osvojila je jednu zlatnu, dvije srebrne i tri bronzane medalje. Zlatnu medalju osvojila je na SP 2013. u utrci na 7,5&nbsp;km, kada je bez promašaja bila 6.4&nbsp;s brža od norveške biatlonke Tore Berger s jednim promašajem i 22.8&nbsp;s od Ukrajinke Vite Semerenko, koja je utrku također završila bez promašaja. Prvu srebrnu medalju osvojila je na istom prvenstvu u štafeti s Julijom Džimom, Valentinom Semerenko i Vita Semerenko kada su s 7&nbsp;s zaostatka bile sporije od norveške štafete u sastavu: Hilde Fenne, Ann Kristin Flatland, Synnøve Solemdal i Tora Berger te na istom prvenstvu prvu bronzanu u utrci potjere, kada je s dva promašaja i zaostatkom od 21.5&nbsp;s bila iza norveške biatlonke Tore Berger, koja je završila utrku s tri promašaja. Drugu srebrnu medalju osvojila je na SP 2017. u štafeti s Irinom Varvinec, Julijom Džima i Anastasijom Merkušinom, kada su sa 6.4&nbsp;s zaostatka bile sporije od njemačke štafete u sastavu: Vanessa Hinz, Maren Hammerschmidt, Franziska Hildebrand i Laura Dahlmeier. Ostale dvije bronzane medalje osvojila je na SP 2020. u štafeti s Anastasijom Merkušinom, Julijom Džima i Vitom Semerenko kada su s 18.4&nbsp;s zaostatka bile sporije od norveške štafete u sastavu: Synnøve Solemdal, Ingrid Landmark Tandrevold, Tiril Eckhoff i Marte Olsbu Røiseland; te na slijedećem prvenstvu u štafeti s Anastasijom Merkušinom, Julijom Džima i Darijom Blaško, kada su s 9.2&nbsp;s zaostatka bile sporije od norveške štafete u sastavu: Ingrid Landmark Tandrevold, Tiril Eckhoff, Ida Lien i Marte Olsbu Røiseland. Na SP 2011. je nastupila u štafetnoj utrci s Vitom Semerenko, Valentinom Semerenko i Oksanom Hvostenko, kada su osvojile drugo mjesto, ali su, zbog kasnije dokazanog dopinga Oksane Hvostenko, diskvalifikovane, te im je oduzeta srebrna medalja.

### Svjetski kup 
Prvi nastup Bilosjuk u Svjetskom kupu bio je u sezoni 2006/07. u finskom Lahtiju 2. marta 2007. u utrci na 7,5&nbsp;km, kada je osvojila 44-o mjesto bez promašaja i zaostatkom od 2:22.3&nbsp;min bila sporija od njemačke biatlonke Martine Beck, koja je završila utrku bez promašaja. Najbolji rezultati u pojedinačnim utrkama joj je pobjeda u  sezoni SK 2015/16. u kanadskom Canmoru 5. septembra 2016. u utrci na 7,5&nbsp;km bez promašaja i prednošću od 7.5&nbsp;s u odnosu na poljsku biatlonku Krystynu Guzik, koja je utrku završila bez promašaja; U sezoni SK 2008/09. u norveškom Holmenkollenu 21. marta 2010. u utrci masovnog starta na 12,5&nbsp;km bez promašaja i zaostatkom od 14.7&nbsp;s iza pobjednice njemačke biatlonke Simone Hauswald, koja je utrku završila s dva promašaja; te treći put u sezoni SK 2011/12. u russkom Hanti-Mansijsku 16. marta 2012. u utrci sprinta na 7,5&nbsp;km bez promašaja i zaostatkom od 3.2&nbsp;s iza pobjednice njemačke biatlonke Magdalene Neuner, koja je utrku završila s dva promašaja. U ekipnim utrkama pobijedila je tri puta: U Oberhofu 3. januara 2013. u sezoni SK 2012/13. s Valentinom Semerenko, Vitom Semerenko i Julijom Džimom; te u austrijskom Hochfilzenu  u sezoni SK 2013/14. u istom sastavu. Treću pobjedu ostvarila je u Ruhpoldingu 17. januara 2016. u sezoni SK 2015/16. s Valentinom Semerenko, Julijom Džimom i Irinom Petrenko s 1.2&nbsp;s prednosti ispres drugoplasirane njemačke štafete u sastavu: Karolin Horchler, Miriam Gössner, Maren Hammerschmidt i Laura Dahlmeier.

## Nagrade 
* Ukrajinski Orden kneginje Olge III reda. (4. 4. 2003.)
* Ukrajinski Orden kneginje Olge II reda. (23. 8. 2014.)
* Ukrajinski Orden kneginje Olge I reda.

## Privatni život 
Za vrijeme nemira u Ukrajini 2014. godine Bilosjuk je postala zamjenica Ministra za kulturu i sport Ukrajine. Od 2013. do 2016. bila je u braku s Oleksijem Kajidom, bivšim zastupnikom u Vrhovnoj radi Ukrajine iz stranke Sveukrajinsko objedinjenje Sloboda i predsjednikom Oblasnog vijeća Ternopiljske oblasti. Godine 2021. udala se za bivšeg skijaša i servisera ukrajinske biatlonske reprezentacije Ivana Bilosjuka.

## Napomene 
## Reference 
## Vanjski linkovi 
* 
* 

Kategorija:Rođeni 1987.
Kategorija:Živi ljudi
Kategorija:Biografije, Legnica
Kategorija:Osvajači medalja na Svjetskim prvenstvima u biatlonu
Kategorija:Ukrajinski biatlonci
Kategorija:Ukrajinski olimpijci u biatlonu
Kategorija:Osvajači zlatne medalje na Olimpijskim igrama (Ukrajina)
Kategorija:Biatlonci na Zimskim olimpijskim igrama 2010.
Kategorija:Biatlonci na Zimskim olimpijskim igrama 2014.
Kategorija:Biatlonci na Zimskim olimpijskim igrama 2022.
Kategorija:Nosioci Ordena kneginje Olge I reda
Kategorija:Nosioci Ordena kneginje Olge II reda
Kategorija:Nosioci Ordena kneginje Olge III reda
Kategorija:Osvajači medalja na Zimskim olimpijskim igrama 2014.
Kategorija:Ukrajinski političari
Kategorija:Dopingovani biatlonci
Kategorija:Svjetski prvaci u biatlonu
Kategorija:Zaslužni majstori sporta Ukrajine